ঢাকা মেট্রো
বাংলাদেশের রাজধানী ঢাকাতে নির্মিতব্য ভূ-উপরিস্থ রেল ব্যবস্থার নাম ঢাকা মেট্রো। ঢাকা মেট্রো রেল ব্যবস্থাকে কে ম্যাস র‍্যাপিড ট্রানযিট সংক্ষেপে এমআরটি (MRT) হিসেবেও উল্লেখ করা হয়। ২০০০ সাল থেকে অতি জনবহুল ঢাকা মহানগরীর ক্রমঃবর্ধমান যানবাহন সমস্যা ও পথের দু:সহ যানজট কমিয়ে আনার লক্ষ্যে এই ম্যাস র‍্যাপিড ট্রানযিট ব্যবস্থা স্থাপনের পরিকল্পনা করা হয়েছে। 
এই উদ্দেশ্যে একটি উন্নয়ন প্রকল্প গ্রহণ করা হয় যার নাম ঢাকা মাস র‌্যাপিড ট্রানজিট ডেভেলপমেন্ট প্রজেক্ট। ২০১৬ থেকে এই পরিকল্পনার বাস্তবায়ন শুরু হয়েছে। ২০১৯ সালের ডিসেম্বরের মধ্যে এর বাণিজ্যিক পরিচালনা শুরুর লক্ষ্য স্থির করা হয়েছে। এই প্রকল্প বাস্তবায়নে ব্যয় হবে ২২ হাজার কোটি টাকা যার মধ্যে জাপান ইন্টারন্যাশনাল কো-অপারেশন এজেন্সি (জাইকা)’র প্রকল্প ঋণ ৭৫ শতাংশ এবং বাংলাদেশ সরকারের নিজস্ব অর্থায়ন ২৫ শতাংশ।
নয়ডা মেট্রো
নয়ডা মেট্রো রেল কর্পোরেশন (এনএমআরসি) নয়ডা মেট্রো রেলের নির্মাণ ও পরিচালনা করবে। ২০১৪ সালের শেষের দিকে এই ব্যবস্থার নির্মাণ শুরু হয় এবং ২০১৯ সালের জানুয়ারি মাসে বানিজ্যিক ভাবে নয়ডা মেট্রো যাত্রা শুরু করে। এই মেট্রো রেলের কোচ বা ট্রেন ২০১৮ সালে চীনের থেকে নয়ডায় পৌঁছায়। সিআরআরসি নানজিং পজেন, নামে একটি চীনা রাষ্ট্রীয় মালিকানাধীন রোলিং স্টক নির্মাতা, মেট্রো কোচ সরবরাহ করছে নয়ডা মেট্রো করিডরের জন্য। 
নয়ডা মেট্রো রেল কর্পোরেশন (এনএমআরসি) একটি রাষ্ট্রীয় মালিকানাধীন কর্পোরেশন। প্রথম বছরে লাইন পরিচালনা করবে ডিএমআরসি। লাইনটি নয়ডা সেক্টর ৫২ মেট্রো স্টেশনয়ে দিল্লি মেট্রোর সঙ্গে সংযোগ ঘটায়। 
উত্তর প্রদেশ সরকার অক্টোবর ২০১৪ সালে নয়াডা শহরের সঙ্গে গ্রেটার নয়ডা শহরের সংযোগ স্থাপনের জন্য ২৯.৭ কিলোমিটার মেট্রো লাইন স্থাপনের অনুমোদন দিয়েছে। প্রকল্পটি চালু করার জন্য সরকার দিল্লি মেট্রো রেল কর্পোরেশনকে (ডিএমআরসি) নিয়োগ করেছে। এই লাইনটি নির্মানে ৫,০৬৪ কোটি টাকা খরচ করার কথা ছিল। এর মধ্যে ২২ টি স্টেশন থাকবে, যার মধ্যে ১৩ টি স্টেশন ভূমিতে থাকবে এবং সাতটি উত্তলিত হবে। ভবিষ্যতে সম্প্রসারণের জন্য গ্রেটার নয়ডা জ্ঞান পার্ক -১ এবং সেক্টর ডেল্টা -১ এ দুটি স্টেশন স্থাপন করা হবে।